Усяго з 2009 года ў сістэму ЖКГ Беларусі ў рамках супрацоўніцтва з Міжнародным банкам рэканструкцыі і развіцця (асноўная крэдытная ўстанова Сусветнага банка), ЕБРР і Паўночным інвестыцыйным банкам прыцягнуты інвестыцыі на агульную суму каля 280 млн еўра. Марына Тоўсцік адзначыла, што ў Беларусі склаўся пазітыўны вопыт работы з міжнароднымі фінансавымі арганізацыямі па рэалізацыі праектаў у сферы ЖКГ. "Прыцягненне крэдытных сродкаў цяпер з'яўляецца асноўным спосабам рэабілітацыі камунальнай гаспадаркі. Міжнародныя банкі прапануюць даволі камфортныя ўмовы пазыкі, ёсць магчымасць прыцягнення перадавога вопыту і практыкі", - дадала яна.